NaiveNeuron/SloPal huggingface dataset:
Figeľ, Ján, podpredseda NR SR (2014-02-13):
Ďakujem pekne. Pán minister, no, možno premiér v očakávaní, jak sa hovorí aj v západných krajinách, my sme urobili ako menšina veľa vecí pre to, aby sa nekalosti nediali alebo zastavili. Spomínam vám nástenkový tender, kde sme žiadali, aby Igor Štefanov, hlavný nástenkár, sa nestal ministrom. Stal sa. Až hlas z Bruselu, respektíve niektoré rozhodnutia zvonku pomkli Roberta Fica k tomu, aby zrušil takéto rozhodnutie. Pri PPP nepodpisovať nevýhodné, predražené a dokonca podvodné zmluvy. Stalo sa. Emisie. Žiadali sme zverejniť zmluvu, nepokračovať v takomto obchode, zrušiť ho. Skutok bol dokonaný, dnes je v podstate akoby zakrytý, ale snáď nie celkom. A to, čo hovoril kolega József Nagy za vládu a z vlády ako kompetentný minister, myslím, že úplne postačuje. Ale chcem politicky dodať. Vy ste nielenže obsadili celý ten rezort, pretože ste tam boli skrz osobu tu prítomného kolegu Dušana Muňka. Štátny tajomník, to nie je úradníček. Ale na konci etapy ste zrušili ministerstvo, obsadili ho, čím sa Robert Fico chváli, akože zobral do portfólia od susedov ministerstvo a ten sused zostal v koalícii, ale to je o SNS, ale dokonca ste zrušili rezort životného prostredia, čo je bezprecedentné v súčasnej modernej Európe, kde environmentálna agenda naberá na váhe, nie naopak. Takže tam išlo o zakrývanie. A musím povedať, že sa vám to dobre darilo, ale nepodarilo.
M. Hort, podpredseda NR SR: (2008-02-15):
Prosím teraz určeného spoločného spravodajcu z výboru pre pôdohospodárstvo, životné prostredie a ochranu prírody pána poslanca Antona Korbu, aby informoval Národnú radu Slovenskej republiky o výsledku rokovania výborov o tomto návrhu vlády. Nech sa páči.
Laurenčík, Milan, poslanec NR SR (2018-02-09):
Ja som od nikoho nekonkretizoval a hovoril som, že celé toto je podobné ako nástenkový tender, čo sa koná. A to, že, že vyťahujem nejaký starý prípad. Dneska som sa dočítal v médiách presne o tomto, že dochádza vlastne pri rušení toho tendra o nákupe radarov k nejakému možnému konfliktu. Však uvidíme, nechajme sa prekvapiť, aká bude situácia trebárs za týždeň, že čo všetko z toho, čo všetko z toho vyplynie. (Výkriky z pléna. Prerušenie vystúpenia predsedajúcou.)
Majerský, Milan, poslanec NR SR (2023-12-20):
Vážený pán predseda, milí kolegovia a kolegyne, Kresťanskodemokratické hnutie nezahlasuje za kompetenčný zákon. My sme mali naozaj jednoducho a žili sme v tom, že ide naozaj o odpolitizovanie štátnej správy, deje sa presný opak. Je to účelový zásah do kompetencií prezidentského úradu a tam, kde napríklad pri Úrade pre dohľad nad zdravotnou starostlivosťou, ktorý kontroluje, mimochodom, osem miliárd eur, kde sa to vždy dialo cez Národnú radu a cez prezidentský palác, teraz v podstate to bude mať v rukách vláda Slovenskej republiky. Preto odmietame takýto účelový zásah a v podstate pod rúškom vzniku nového ministerstva, ministerstva športu a cestovného ruchu sa nám dostáva na stôl veľa ďalších vecí, s ktorými jednoducho nesúhlasíme. Práve preto aj klub KDH s týmto súhlasiť nebude. Áno, aj k tým ďalším veciam klub KDH chce byť konštruktívny, chce, aby sme mali aj pokojné, aj požehnané sviatky a na to je potrebných viac klubov. Preto by som aj touto cestou chcel požiadať všetkých poslancov, aby boli konštruktívni, aby mysleli na to, aby sme riešili rozpočet a aby aj tie sviatky, ktoré máme predo dvermi, boli aj pokojné, aj požehnané. Na to ale potrebujeme viacerých. Ďakujem pekne.
A. Belousovová, podpredsedníčka NR SR: (2008-09-12):
O ospravedlnenie svojej neúčasti na dnešnom rokovacom dni písomne požiadali títo poslanci: pán poslanec Dzurinda, Kondrót, Kovarčík, Kukan, Mamojka, Micheľ, Pado, Pataky, Slota, Štefanec, Švidroň, pani poslankyňa Vášáryová a pán poslanec Veteška. V rokovaní budeme pokračovať v prerušenej rozprave v prvom čítaní o vládnom návrhu zákona o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 740). Už máme na mieste navrhovateľky pani ministerku práce, sociálnych vecí a rodiny a takisto aj ako spravodajkyňu pani poslankyňu Janu Vaľovú. Do rozpravy sú ešte ústne prihlásené panie poslankyne Marta Damborská a pani Mária Sabolová. Teraz dávam slovo pani poslankyni Damborskej. Nech sa páči.
Kadúc, Miroslav, poslanec NR SR (2013-09-04):
Ďakujem. Vážená pani predsedajúca, vážený pán minister, vážené panie poslankyne, vážení páni poslanci, predseda Národnej rady rozhodnutím č. 593 zo 16. júla 2013 pridelil predmetnú informáciu na prerokovanie ústavnoprávnemu výboru. Vláda predkladá informáciu na základe ustanovenia § 4 zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky, a to v polročných intervaloch. Súčasťou uvedeného zákona je povinnosť vlády informovať Národnú radu o vydaných aproximačných nariadeniach a o ďalšom zámere ich prijímania. V hodnotenom období bolo prijatých 8 aproximačných nariadení vlády a je predpoklad, že v II. polroku tohto kalendárneho roka bude prijatých 48 návrhov aproximačných nariadení vlády tak, ako bolo prezentované navrhovateľom. Väčšina z nich bude v pôsobnosti ministerstva dopravy, výstavby a regionálneho rozvoja. V závislosti na legislatívnych aktivitách orgánov Európskej únie sa môže stať, že bude nutné v tomto polroku pripraviť nové vnútroštátne predpisy aj nad rámec uvedeného počtu. Ústavnoprávny výbor prerokoval informáciu 27. augusta 2013 na svojej 45. schôdzi a uznesením č. 277 odporúča Národnej rade Slovenskej republiky informáciu vziať na vedomie. Pani predsedajúca, prosím, otvorte rozpravu.
Figeľ, Ján, podpredseda NR SR (2014-05-13):
Na vystúpenie pána Igora Hrašku je jedna faktická. Nech sa páči, Alojz Hlina.
P. Paška, predseda NR SR: (2006-10-24):
(Hlasovanie.) 138 prítomných, 76 za, 59 proti, 3 sa zdržali. Konštatujem, že sme schválili uvedený bod spoločnej správy.
P. Hrušovský, predseda NR SR: (2005-09-23):
(Hlasovanie.) 114 prítomných, 114 za návrh. Návrh uznesenia sme schválili. Teraz prosím o návrh uznesenia k návrhu  na vyslovenie súhlasu Národnej rady Slovenskej republiky s Dodatkom k Zmluve medzi Slovenskou republikou a Medzinárodným vyšehradským fondom (tlač 1183). Nech sa páči, pán poslanec.
Huba, Mikuláš, poslanec NR SR (2014-09-11):
Ďakujem pekne. Ja len celkom stručne zareagujem tiež takou doplňujúcou otázkou, že či tomu dobre rozumiem, že tieto prostriedky budú k dispozícii kultúrnej obci už vlastne v budúcom roku alebo cez budúcoročný štátny rozpočet. Pretože v kultúrnej obci panuje čosi ako zdesenie z toho, že údajne majú radikálne poklesnúť prostriedky do, ja neviem, grantových schém alebo grantovej schémy na financovanie nezávislých kultúrnych aktivít v budúcoročnom rozpočte. Nedávno sa aj nejaká petícia podpisovala, až tak detailne som do toho nebol involvovaný, aby som poznal úplne detaily, len viem, že takéto šumy alebo teda oprávnené obavy existovali. Takže otázka znie, či nejde len o určité nedorozumenie a či tento fond nielen kompenzuje tie deficity, z ktorých panujú obavy v budúcoročnom rozpočte, ale dokonca navýši tie prostriedky v porovnaní s týmto rokom. Ďakujem.
Sulík, Richard, predseda NR SR (2011-03-29):
Prosím, hlasujte teraz. (Hlasovanie.) Prítomných 150 poslancov, hlasovalo 80 za, 2 proti, 68 sa zdržalo. Schválené. Otváram rozpravu v rámci tretieho čítania . Tento návrh sme schválili do tretieho čítania, teda schválili sme, že budeme o treťom čítaní rokovať ihneď a otváram rozpravu v rámci tretieho čítania. Pýtam sa, či sa niekto z poslancov chce prihlásiť do rozpravy. Nie, nechce. Vyhlasujem rozpravu za skončenú. A pristúpime k zákonu, k hlasovaniu o návrhu zákona ako o celku.
Martvoň, Anton, poslanec NR SR (2015-04-21):
Ďakujem pekne. Pán poslanec Zajac, v podstate to navrhované riešenie, čo tu bolo povedané, aby tam mali zodpovednosť akcionári Váhostavu. No právne sa to oveľa ťažšie robí, aby to nebolo retroaktívne. Jednoducho proces reštrukturalizácie sa začal podľa zákona, ktorý bol prijatý za vášho ministra spravodlivosti za KDH v roku 2005. Jednoducho taký je fakt. Čo povieme tým, čo neboli vyplatení alebo čo už boli poškodení v reštrukturalizácii pri Doprastave a inde? No povieme im to, čo im každý môže povedať: „Poďakujte sa za takýto zákon KDH, ktorého minister toto v roku 2005 prijal, pričom v roku 2011 to pani Žitňanská novelizovala tak, že boli posilnené banky.“ My prichádzame s riešením, ktoré tu predkladá minister Borec, ktoré sa dá uplatniť v tomto stave, bude platiť pro futuro. A, samozrejme, dokáže vyriešiť ten problém, ktorý sa tu objavil. Ale to, ako vy to navrhujete, pán poslanec Zajac, aby zodpovedali za to akcionári, už pri začatom reštrukturalizačnom konaní by išlo retroaktívne to vami navrhované riešenie a už by to týmto živnostníkom nepomohlo. Ja chápem, že je problém pre opozíciu, že strana SMER prišla s nejakým riešením a našla riešenie, ako pomôcť živnostníkom. Ja začínam už pomaly sa iba čudovať, že už aj toto vám vadí, že chceme pomôcť tým živnostníkom, aby získali viac ako tých 15 %. Ale miesto toho, aby ste to ocenili, tak nás tu kritizujete, že zase ideme ľuďom brať ďalšie peniaze. Pritom premiér to jasne vysvetlil, z akého fondu tie peniaze pôjdu.
V. Veteška, podpredseda NR SR: (2007-05-17):
(Hlasovanie.) Prítomných 139, za 46, proti 60, zdržalo sa 33, nehlasovalo 0. Takže ani tento návrh sme neschválili. Prosím ďalší návrh.
Ďuriš Nicholsonová, Lucia, podpredsedníčka NR SR (2018-12-03):
V rozprave teraz vystúpi pani poslankyňa Krištúfková, nech sa páči.
Laššáková, Jana, podpredsedníčka NR SR (2013-05-17):
Príjemné dobré ráno, vážené panie poslankyne, páni poslanci, otváram štvrtý rokovací deň 19. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Michal Bagačka, Béla Bugár, Rastislav Čepák, Ján Hudacký, Igor Choma a Richard Sulík. Pokračujeme v prerušenom rokovaní v prvom čítaní o vládnom návrhu zákona o pomocných prípravkoch a ochrane rastlín (tlač 457). Včera bola všeobecná rozprava vyhlásená za skončenú. Chce k rozprave zaujať stanovisko pán minister? Nie. Pán spravodajca? Nie. Prerušujem rokovanie o tomto bode programu. Ďalej nasleduje prvé čítanie o vládnom návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoja vidieka v znení neskorších predpisov . Vládny návrh zákona má parlamentnú tlač 477. Návrh na jeho pridelenie na prerokovanie výborov je v rozhodnutí č. 447a. Nech sa páči, pán minister, uveďte tento vládny návrh zákona.
J. Richter, poslanec: (2008-12-03):
Pán predseda, dajte hlasovať o bode 1 spoločnej správy s odporúčaním gestorského výboru tento bod schváliť.
Poliačik, Martin, poslanec NR SR (2019-02-12):
Ďakujem. Mám dve veci. Prvá, ako spravodajca navrhujem termín hlasovania dnes o 17. hodine v prípade, že sa hlasovať bude, ak nie, tak pri najbližšej príležitosti. A druhá iba poznámka k záverečnému slovu predkladateľa, ako člen strany, ktorá má Rómku podpredsedníčku, liberálnej strany, beriem, že je to dôležitá vec. (Reakcia navrhovateľa.) Áno, Irena Bihariová je podpredsedníčka Progresívneho Slovenska. Takže súhlasím s tým, že treba vytvárať priestor pre Rómov v politike, som rád, že aj v tomto sa viacej ľudí zhodneme, a zákon napriek tomu, že ho nepovažujem za dokonalý, podporím, lebo si myslím, že je to krok dobrým smerom.
Ďuriš Nicholsonová, Lucia, podpredsedníčka NR SR (2017-05-12):
Vyhlasujem rozpravu k tomuto bodu za skončenú. Chcem sa opýtať pána navrhovateľa, chcete niečo dodať? Nie, nie je tomu tak. Pán spravodajca? Nie je tomu tak. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Národnej rady Slovenskej republiky Eugena Jurzycu, Branislava Gröhlinga, Martina Poliačika a Miroslava Beblavého na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Návrh zákona má tlač 538. Návrh na jeho pridelenie na prerokovanie výborom je v rozhodnutí pod číslom 554. Dávam slovo pánovi poslancovi Gröhlingovi, aby predmetný návrh zákona uviedol. A ešte mám otázku, mala by ho podľa všetkého spravodajcovať pani poslankyňa Remišová. Pán poslanec Sopko to zoberie za ňu, dobre. Nech sa páči, pán poslanec Gröhling.
Sulík, Richard, predseda NR SR (2011-07-13):
Uzatváram možnosť prihlásiť sa s faktickou poznámkou. Je 11 prihlásených poslancov. Slovo má pani poslankyňa Rosová.
Vašečka, Richard, poslanec NR SR (2018-03-26):
Ďakujem za reakcie. Takže pripomínam moje posledné slová, moju dôveru táto vláda nemá, ani personálne, ani programovo. Budem hlasovať proti. Rokujeme o programovom vyhlásení vlády, o podpore rodiny, tak ako som citoval. Nerokujeme o ničom inom, preto som žiadal, aby vláda a jej poslanci realizovali to, čo už dva roky je v programovom vyhlásení vlády, čiže nie niečo nové. Tak ako pred dvoma rokmi som hlasoval proti, budem hlasovať aj teraz, aj z personálnych, aj z programových dôvodov. Napriek tomu má veľký význam, aby tieto veci boli posunuté dopredu, aby sa reálne udiali, aby sa reálne realizovalo to, čo je v Ústave Slovenskej republiky, a to je podpora manželstva a rodiny. Ďakujem.
M. Číž, podpredseda NR SR: (2007-02-09):
Slovo má pán poslanec Dušan Jarjabek.
Valocký, Jozef, poslanec NR SR (2014-05-28):
O námietke pána.
Pellegrini, Peter, predseda NR SR (2015-11-20):
Prezentujme sa a hlasujme o druhom pozmeňujúcom návrhu pána poslanca Lipšica. O bode dva.
P. Paška, predseda NR SR: (2007-03-22):
Nech sa páči, pani poslankyňa.
Číž, Miroslav, podpredseda NR SR (2015-11-27):
Ďakujem za predloženie spravodajskej správy. Otváram všeobecnú rozpravu. Písomnú prihlášku do rozpravy nemám, preto sa pýtam, kto sa hlási do rozpravy ústne. Registrujem poslancov Viskupiča, Hraška. Pokiaľ je to všetko, uzatváram možnosť prihlásiť sa do rozpravy ústne. A slovo odovzdávam poslancovi Viskupičovi.
Sulík, Richard, podpredseda vlády a minister hospodárstva SR (2022-06-22):
Veľmi pekne ďakujem za trpezlivosť a poprosím vás tento návrh podporiť. Je to naozaj dobrá vec, zvyšujeme skrátka limit, aby bolo pripájanie bez potrebného súhlasu. Ďakujem.
Kollár, Boris, predseda NR SR (2020-03-20):
Ďakujem velice pekne pánovi Andrejovi Dankovi za prianie. Pán Andrej Danko, taktiež vám želám veľa pracovných úspechov. Teraz by som poprosil o krátky príhovor a poprosím podpredsedu pána Klusa, aby prevzal riadenie schôdze.
Hrnčiar, Andrej, podpredseda NR SR (2019-05-09):
Pán poslanec Marosz.
Blanár, Juraj, podpredseda NR SR (2022-12-21):
Pán poslanec Suja, môžete reagovať na faktickú poznámku.
Lipšic, Daniel, poslanec NR SR (2015-12-15):
Možno len reakcia. Tie, tie úroky boli v zmluve dohodnuté, žiaľ, o to horšie manažment BAT-ky to tak dohodol predchádzajúci, čo je škandál podľa mňa. To je jedna poznámka. Druhá poznámka je, že súdy rozhodli najskôr v prospech BAT-ky, bolo to právoplatné rozhodnutie a nakoniec teda podalo PPC ústavnú sťažnosť a na Ústavný súd a na Ústavnom súde tú vec vyhrali, ja som ten nález čítal, teda musím povedať, že som prekvapený, že Ústavný súd išiel do, do čisto skutkových otázok, tam boli technické veci v hre, proste aká je definícia prípojky, a proste to nie je vec Ústavného súdu a nechcem verejne špekulovať, akým spôsobom to bolo na Ústavnom súde rozhodnuté. To je prvá poznámka. Druhá poznámka k pánovi poslancovi Hraškovi. Ja si myslím, že už tu náš minule, minule náš kolega, spomínal minulý týždeň v parlamente, že SMER má pocit, že, alebo si myslí, že dlhodobo je možné klamať vlastných voličov a že to sú vlastne ľudia, ktorí, citujem, seno žerú. Ja si nemyslím, že to je tak, že je možné donekonečna klamať ľudí a hovoriť, vidíte, snažili sme, snažili sme sa, nešlo to, neprešlo to, prezident je zlý a Ústavný súd je zlý a neviem čo. Pritom dopredu majú dohodnuté. Dopredu vedia, že to proste riešenie ústavné nechcú, lebo to by naozaj zabolelo Pentu, chcú riešenie, ktoré im prihodí viacej miliónov, a budú klamať a klamať a klamať ráno a večer a noc a deň a stále. A to je ten problém a ja si myslím, že, že to dlhodobo proste im nevyjde. Ako im to nevyšlo pred dvomi rokmi, tak ja si myslím, že im to dlhodobo nevyjde.
Jurinová, Erika, podpredsedníčka NR SR (2012-11-06):
Pán poslanec Chren.
T. Cabaj, podpredseda NR SR: (2009-06-25):
Nech sa páči, pán poslanec, máte slovo.
Sloboda, Vladimír, poslanec NR SR (2017-02-14):
Ďakujem. Vážené pani poslankyne, vážení páni poslanci, Výbor Národnej rady Slovenskej republiky pre verejnú správu a regionálny rozvoj ma uznesením č. 72 z 31. januára 2017 určil za spravodajcu k návrhu zákona o územnom plánovaní a stavebnom poriadku (stavebný zákon), tlač 388. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím (pozn. red.: „predsedu“) Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre hospodárske záležitosti a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 17. marca 2017 a gestorský výbor do 20. marca 2017. Pán predseda, otvorte, prosím, po uvedení všetkých zákonov všeobecnú zlúčenú rozpravu. Ďakujem.
Blanár, Juraj, podpredseda NR SR (2020-12-02):
Ďakujem, pani spoločná spravodajkyňa, za uvedenie správy. Otváram rozpravu k tomuto bodu programu. Konštatujem, že som neobdržal žiadnu písomnú prihlášku do rozpravy, takže dávam teraz možnosť prihlásiť sa ústne. Kto má záujem? Konštatujem, že nikto. Vyhlasujem teda rozpravu o tomto bode programu za skončenú. A chcem sa spýtať, či pani predkladateľka má záujem o záverečné slovo ešte. Nech sa páči.
Šeliga, Juraj, podpredseda NR SR (2020-05-15):
Pán poslanec Kuffa.
Pellegrini, Peter, predseda NR SR (2015-06-30):
Prezentujme sa a hlasujme o návrhu pána poslanca Érseka, ktorý zaznel teraz v znovuotvorenej rozprave. Ďakujem. (Hlasovanie.) Prítomných 137 poslancov, za hlasovalo 114, proti boli 3, zdržalo sa 18, nehlasovali 2 páni poslanci. Tento návrh sme schválili.
P. Hrušovský, predseda NR SR: (2002-11-06):
(Hlasovanie.) Prítomných je 144 poslancov, za návrh 78, proti 65, zdržal sa 1. Konštatujem, že Národná rada vyslovila súhlas s prerokovaním tohto vládneho návrhu zákona v skrátenom legislatívnom konaní. Prosím, pán spravodajca, ďalší návrh.
Laššáková, Jana, podpredsedníčka NR SR (2013-06-21):
Prezentujme sa a hlasujeme. (Hlasovanie.) Prítomných 129 poslancov, za návrh hlasovalo 54, proti bolo 72, zdržali sa 3 poslanci. Konštatujem, že sme návrh neschválili. Nech sa páči ďalší návrh.
S. Janiš, poslanec: (2007-10-25):
Národná rada svojím uznesením pridelila vládny  návrh zákona ústavnoprávnemu výboru; výboru pre financie, rozpočet a menu; výboru pre hospodársku politiku; výboru pre pôdohospodárstvo; výboru pre verejnú správu a regionálny rozvoj a výboru pre obranu a bezpečnosť. Vládny návrh zákona predmetné výbory prerokovali s nasledovnými závermi: ústavnoprávny výbor odporučil Národnej rade návrh zákona schváliť so zmenou uvedenou v uznesení; výbor pre financie, rozpočet a menu takisto odporučil Národnej rade návrh zákona schváliť s pozmeňujúcimi a doplňujúcimi návrhmi uvedenými v prílohe uznesenia; výbor pre hospodársku politiku odporúča Národnej rade návrh zákona schváliť so zmenami a doplnkami; výbor pre pôdohospodárstvo, životné prostredie a ochranu prírody odporučil Národnej rade návrh zákona schváliť so zmenami a doplnkami uvedenými v uznesení; výbor pre verejnú správu odporučil návrh zákona schváliť; výbor pre obranu a bezpečnosť odporučil návrh zákona schváliť s pripomienkami, ktoré sú v prílohe uznesenia tohto výboru. Z uznesení výborov Národnej rady, zo všetkých výborov Národnej rady pod bodom III tejto spoločnej správy sú všetky pozmeňujúce a doplňujúce pripomienky. Gestorský výbor v súlade s § 79 rokovacieho poriadku odporúča Národnej rade o bodoch 1, 2, 3, 4, 5, 7 až 28, 30, 32 a 33 hlasovať spoločne s odporúčaním schváliť a o bodoch 6, 29 a 31 hlasovať osobitne s odporúčaním neschváliť. Ďalej gestorský výbor na základe stanovísk výborov v súlade s rokovacím poriadkom odporúča Národnej rade vládny návrh zákona schváliť. Súčasne výbor poveril mňa ako spoločného spravodajcu predložiť Národnej rade spoločnú správu výborov o výsledku prerokovania návrhu zákona a poveril ma právomocami podľa § 81 ods. 2, § 83 ods. 4, § 84 ods. 2 a § 86 rokovacieho poriadku. Pán predsedajúci, otvorte rozpravu.
Pellegrini, Peter, predseda NR SR (2024-02-08):
Pán poslanec má námietku. Budeme hlasovať o námietke pána poslanca Galka. (Hlasovanie.) 141 prítomných, za 62, proti 78, nehlasoval 1. Ten námietku sme neschválili.
Zmajkovičová, Renáta, podpredsedníčka NR SR (2012-05-11):
S reakciou pán poslanec Bublavý.
Ďuriš Nicholsonová, Lucia, podpredsedníčka NR SR (2016-10-26):
V rozprave ešte vystúpi pani navrhovateľka, pani poslankyňa Kiššová, nech sa páči.
Danko, Andrej, predseda NR SR (2019-09-20):
Ďakujem. Otváram všeobecnú rozpravu. Konštatujem, že do rozpravy som nedostal písomnú prihlášku. O slovo požiadal pán navrhovateľ. Ešte sa pýtam technicky, či sa niekto chce prihlásiť do rozpravy ústne. Ak nie, uzatváram možnosť prihlásenia a v rámci rozpravy vystúpi pán poslanec Dostál. Nech sa páči.
M. Číž, podpredseda NR SR: (2009-06-23):
S reakciou na faktické poznámky sa hlási pani poslankyňa Tóthová.
Glváč, Martin, poslanec NR SR (2011-02-08):
Ďakujem veľmi pekne. V prvom rade som si povedal, že neviem, prečo máme vystupovať, keď tuná koalícia nie je dohodnutá, ale nedá mi, aby som nezareagoval. Absolútne podporujem pána Přidala, čo povedal, aj keď teda nebudem s ním súhlasiť v jednej veci, keď ešte aj tu nájde, že v podstate Fico mu nechal prázdnu špajzu. Ja si myslím, že to bolo pokračovanie a možno tam bol vypálený rybník a pustá záhrada ešte z predchádzajúcich období vedenia SDKÚ a KDH. Ale, pani Kiššová, naozaj musím povedať, klobúk dole, vy ste hlasovali pred dvoma mesiacmi tak, ako... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2013-09-20):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť niekto do rozpravy ústne. Nie je tomu tak. Ukončujem možnosť prihlásiť sa do rozpravy ústne. A pýtam sa, pán navrhovateľ, chcete ešte záverečné slovo? (Reakcia navrhovateľa.) Nech sa páči.
P. Paška, predseda NR SR: (2010-05-26):
Prepáčte, pán poslanec. Nech sa páči, máte slovo.
Heger, Eduard, podpredseda vlády a minister financií SR (2020-11-05):
Ďakujem veľmi pekne, pán podpredseda. Áno, dovoľte, aby som teda na hodine otázok nahradil pána premiéra, ktorý, ako viete, je v karanténe, a nadviazal aj na vaše slová, keďže to tu zaznelo aj z vašich úst, a povedal, že som rád, že táto vláda plní svoje sľuby, ktoré aj deklarovala pred voľbami. A keď sme deklarovali, že chceme, aby všetci boli pred zákonom rovní, som rád, že sa to darí napĺňať. A deklarovali sme aj to, že polícia potrebuje mať rozviazané ruky, a som rád, že to sa tiež darí napĺňať. Vážená Národná rada, vážení členovia vlády, dovoľte mi, aby som z poverenia predsedu vlády a podľa § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomní: podpredsedníčka vlády a ministerka investícií, regionálneho rozvoja a informatizácie Veronika Remišová, pracovné povinnosti, zastúpi je minister dopravy a výstavby pán Andrej Doležal. Minister vnútra Roman Mikulec, pracovné povinnosti v súvislosti s celoplošným testovaním, zastupuje ho minister dopravy a výstavby pán Andrej Doležal. Podpredseda vlády a minister hospodárstva Richard Sulík, nie sú naňho položené otázky. Minister zdravotníctva Marek Krajčí, nie sú naňho otázky. Ministerka kultúry Natália Milanová, nie sú na ňu položené otázky. Minister pôdohospodárstva a rozvoja vidieka Ján Mičovský, nie sú naňho otázky. Ministerka spravodlivosti Mária Kolíková, nie sú na ňu otázky. A minister obrany Jaroslav Naď, nie sú naňho otázky. Ďakujem pekne, skončil som.
Novotný, Viliam, poslanec NR SR (2014-11-10):
Ďakujem pekne. Pán minister Kaliňák, zákaz zisku, ktorý presadila vláda Roberta Fica, bol protiústavný. Rozhodol tak Ústavný súd Slovenskej republiky. A vy veľmi dobre viete ako právnik, že Národná rada mala 6 mesiacov na to, aby dala tie veci do súladu s Ústavou Slovenskej republiky. My sme tak aj urobili. Ale to ste zabudli vo vašom výpočte povedať, že pre prehratú medzinárodnú arbitráž majú daňoví poplatníci v tejto krajine zablokovaných 29,5 mil. eur v Luxemburgu a ďalších skoro 20 mil. eur nás stáli právnici, ktorí v tom zastupovali Slovenskú republiku, pričom nakoniec prehrali. Pán minister Kaliňák, hovorili ste o poplatkoch v zdravotníctve. Tam v roku 2005 vychádzali priemerné hotovostné platby na jedného občana Slovenskej republiky vo výške 125 eur, vy ste zrušili dvadsaťkorunáčky a päťdesiatkorunáčky. A v roku 2009 na konci prvej Ficovej vlády to už bolo 215 eur na jedného občana. Dnes občania doplácajú skoro štvrtinu všetkých peňazí v zdravotníctve a vy hovoríte o bezplatnom zdravotníctve. Pán minister Kažimír zavádza registračné pokladnice, chce zdaňovať bezplatné zdravotníctvo, poplatky, ktoré vraj neexistujú. Ale poďme k veci. Vy ste povedali, že pán premiér konal už len pri podozrení z predraženého tendra v piešťanskej nemocnici. A prečo pán premiér nekonal vtedy, keď päť dní nelietali záchranárske vrtuľníky v septembri minulého roku? Vtedy vy ste to tu vehementne obhajovali a nič sa nestalo, nikto nechybil. Pritom aj prokuratúra konštatovala, že nebola zabezpečená neodkladná zdravotná starostlivosť na dvoch staniciach vrtuľníkovej záchrannej zdravotnej služby, a nič ste neurobili. Prečo dnes koná pán premiér tak rýchlo? Prečo vláda koná dnes tak rýchlo? Je to preto, že sa tu nejedná o kúpu jedného predraženého cétečka, ale o vážne podozrenia z tunelovania slovenského zdravotníctva nominantmi strany SMER. A vy to dobre... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2017-02-08):
Veľmi pekne ďakujeme, pani ministerka. Ja sa tiež pridávam k tým, ktorí veľmi oceňujú, že ste tu s nami po celý čas sedeli k tomuto bodu programu. A teda nemyslím si to o vláde ako takej, ale myslím si to o ministerke spravodlivosti, že teda ste týmto vyslali signál, že vám naozaj záleží na ľudských právach. Ďakujem veľmi pekne. Končím rozpravu k tomuto bodu programu. Ale v záverečnom slove má možnosť vystúpiť pani spravodajkyňa. Pani spravodajkyňa, chcete tak učiniť? Nie, nie je tomu tak. Prerušujem rokovanie o tomto bode programu. Pokračujeme v prerušenej rozprave v prvom čítaní o návrhu poslancov pána Kotlebu, Schlosára, Kecskésa, Grausovej a Nehézovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia pod tlačou 371. Poprosím pána poslanca Rastislava Schlosára, aby zaujal miesto určené pre navrhovateľov. Pani spravodajkyňu Janku Cigánikovú poprosím tiež, aby zaujala svoje miesto. A podľa všetkého do rozpravy je písomne prihlásený pán poslanec Zelník, ktorému týmto odovzdávam slovo. Nech sa páči. (Pokračovanie v rokovaní o návrhu poslancov Národnej rady Slovenskej republiky Mariana Kotlebu, Rastislava Schlosára, Jána Kecskésa, Natálie Grausovej a Jany Nehézovej na vydanie zákona, ktorým sa mení zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 371.)
Přidal, Alojz, poslanec NR SR (2011-03-23):
Pán predseda, prosím, dajte teraz hlasovať o tom, že Národná rada prideľuje predložený návrh zákona na prerokovanie týmto výborom, a to: ústavnoprávnemu výboru, výboru pre hospodárstvo, výstavbu a dopravu a výboru pre pôdohospodárstvo a životné prostredie. Dajte tiež hlasovať o tom, aby za gestorský výbor určila hlasovaním Výbor Národnej rady pre hospodárstvo, výstavbu a dopravu s tým, že určené výbory prerokujú návrh zákona v druhom čítaní vo výboroch do 11. mája a v gestorskom do 13. mája 2011.
Laurenčík, Milan, podpredseda NR SR (2021-09-21):
A ešte má faktickú poznámku aj pán poslanec Eduard Kočiš, nech sa páči.
Zmajkovičová, Renáta, podpredsedníčka NR SR (2012-05-11):
Ďalším ústne prihláseným do rozpravy je pán poslanec Vašečka, pripraví sa pán poslanec Škripek. Nech sa páči, pán poslanec, máte slovo.
Jurinová, Erika, podpredsedníčka NR SR (2013-09-04):
Dávam slovo spravodajcovi, ktorého určil navrhnutý gestorský výbor, pánovi poslancovi Antonovi Martvoňovi.
Šmilňák, Martin, poslanec NR SR (2023-12-13):
Vážený pán kolega Matovič, spomínali ste, že vláda sľúbila, že nebude znižovať sociálny štandard. Ja sa vlastne pýtam, že čo to ten sociálny štandard je a keď to vieme definovať, tak do akej miery je udržateľný? Ako sú udržateľné súčasné dôchodky a ako sú udržateľné, udržateľné ceny energií? Ako je napríklad udržateľné dotovanie hypoték, úveru a podobne? Každý rok nám totiž narastá dlh, narastá nám dlhová služba. Ak sa táto vláda nad týmto nezamyslí, tak sa vyčerpajú zdroje a, a nebude z čoho brať. Ja neviem, neviem si predstaviť, ako chcete konsolidovať o rok, o dva, keď nerobíte nič, keď táto vláda nerobí nič na naštartovanie ekonomiky na to, aby, aby sa tvorili zdroje. Vy vlastne len hľadáte, že kde sa ešte dá zobrať. Grécka cesta, ´cross default´, štátny bankrot, to znamená, že budeme musieť požičané vrátiť a keď k tomu dôjde, sa výdavky štátu budú musieť zaškrtiť. Nebude nie na trináste dôchodky, nebude na základné dôchodky. Budeme musieť znižovať dôchodky a všetky výdavky štátu, všetkým zamestnancom znížime platy, ktorí sú napojení na, na štátny rozpočet. Ľudia sa dostanú do dlhov, nebudú vedieť splácať hypotéky a, a dostanú sa do bankrotov. Začnú šetriť, nebude, nebude spotreba, krachnú nám podniky a ideme do takejto špirály. Keď, keď, keď sa, keď tu pán minister, čo prišiel, spomínal, že sme na gréckej ceste, tak toto by nám, nás malo vystrašiť... (Prerušenie vystúpenia časomerom.)
P. Paška, predseda NR SR: (2007-05-10):
Prezentujeme sa a hlasujeme. (Hlasovanie.)  ... (Potlesk.) Predseda neuviedol výsledok hlasovania: Prítomných 76, za 74, zdržali sa 2.( pozn. red.) Dámy a páni, konštatujem, že sme sa uzniesli, že tento návrh zákona prerokujeme v druhom čítaní.
E. Antošová, poslankyňa: (2005-05-24):
V rozprave nevystúpil žiadny poslanec. V uvedenej správe gestorský výbor na základe stanovísk výborov odporúča Národnej rade Slovenskej republiky podľa čl. 86 písm. d) Ústavy  Slovenskej republiky s uzavretím dohôd medzi Slovenskou republikou a závislými územiami na členských štátoch Európskej únie o uplatňovaní Smernice Rady č. 2003/18/ES vysloviť súhlas a aby rozhodla, že tieto dohody vo forme výmeny (tlač 1076) sú medzinárodné zmluvy podľa čl. 7 ods. 5 Ústavy Slovenskej republiky, ktoré majú prednosť pred zákonmi. Pán predseda, prosím, dajte hlasovať o návrhu v druhom čítaní.
D. Jarjabek, poslanec: (2006-09-05):
Ďakujem za pozornosť.
Bugár, Béla, podpredseda NR SR (2016-12-08):
V poriadku. Predpokladám, že súhlasia predkladatelia s návrhom. Je všeobecný súhlas? (Súhlasná reakcia z pléna.) Áno. Výborne, ďakujem pekne. Dobre, ešte aj tie hlasovania by sme mali takto zvládnuť, takže skúsme. A najprv budeme hlasovať o písom... Jaj, pán poslanec Klus, neskoro síce, ale nech sa páči.
Mihalik, Marcel, poslanec NR SR (2022-11-08):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
B. Bugár, podpredseda NR SR: (2004-11-30):
K. Mitrík, poslanec: Vážený pán podpredseda, kolegyne, kolegovia, predseda Výboru Národnej rady pre verejnú správu ma určil ako spravodajcu k vládnemu návrhu zákona, ktorým sa mení a dopĺňa zákon č. 315/2001 Z. z. o Hasičskom a záchrannom zbore v znení neskorších predpisov (tlač 942). V súlade s rokovacím poriadkom podávam v prvom čítaní spravodajskú informáciu k predmetnému vládnemu návrhu zákona. Konštatujem, že uvedený návrh spĺňa z formálnoprávnej stránky všetky náležitosti v zmysle rokovacieho poriadku Národnej rady, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy a všeobecná časť dôvodovej správy obsahuje všetky potrebné informácie tak, aby Národná rada mohla uvedený zákon prerokovať. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby Národná rada sa uzniesla na tom, že uvedený vládny návrh zákona prerokuje v druhom čítaní. V súlade s rozhodnutím predsedu Národnej rady v zmysle rokovacieho poriadku navrhujem, aby uvedený návrh zákona prerokovali výbory: ústavnoprávny výbor, výbor pre financie, rozpočet a menu a výbor pre verejnú správu. Za gestorsky výbor navrhujem výbor pre verejnú správu a odporúčam, aby výbory a gestorský výbor predmetný vládny návrh zákona prerokovali v lehote do 1. decembra 2004. Pán predsedajúci, skončil som, otvorte rozpravu.
Dostál, Ondrej, poslanec NR SR (2018-12-05):
Vážený pán predsedajúci, kolegyne, kolegovia, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, výbor pre verejnú správu a regionálny rozvoj a výbor pre zdravotníctvo. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 25. januára 2019 a v gestorskom výbore do 28. januára 2019. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, otvorte, prosím, rozpravu.
Žiga, Peter, podpredseda NR SR (2024-10-02):
Pán poslanec Jakab.
Laurenčík, Milan, podpredseda NR SR (2021-09-29):
Pán poslanec, na pána poslanca Svrčeka by ste mali reagovať.
Laššáková, Jana, podpredsedníčka NR SR (2015-05-28):
Pán minister, poprosím vás o odpoveď na doplňujúcu otázku. Nech sa páči.
Přidal, Alojz, poslanec NR SR (2012-02-29):
... Slovenskej republiky tento zákon schváliť a Výbor Národnej rady Slovenskej republiky pre hospodárstvo, výstavbu a dopravu uznesením č. 243 odporučil predmetný návrh zákona schváliť. V časti IV. spoločnej správy sú pozmeňovacie a doplňujúce návrhy. Je ich osem. Majú charakter technicko-legislatívnych úprav, resp. zmien účinnosti a gestorský výbor odporúča o týchto návrhoch hlasovať spoločne s odporúčaním schváliť. Takisto gestorský výbor na základe stanovísk výborov vyjadrených v ich uzneseniach, odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 528/2008 Z. z. schváliť v znení schváleného, teda schválených pozmeňovacích návrhov, ktoré sú v spoločnej správe. Prosím, pán predseda Národnej rady Slovenskej republiky, otvorte rozpravu.
Luščíková, Darina, poslankyňa NR SR (2024-05-03):
Ďakujem pekne, pán predsedajúci, za slovo. Ďakujem aj kolegovi za veľmi konštruktívne a naozaj veľmi presne pomenované všetky výhody zákona, ktorý predkladáme. Zákon o predvypĺňanom daňovom priznaní, resp. dani z príjmov, a princíp predvyplneného daňového priznania je naozaj šancou, ako vieme pomôcť ľuďom, ako vieme pomôcť drobným živnostníkom, ktorí často musia byť zamestnaní na to, aby mohli pokryť výdavky svojej rodiny. Minule som rozmýšľala, akým spôsobom tento parlament už pomohol takýmto ľuďom v tomto funkčnom období a musím povedať, že naozaj som nenašla jediný zákon, ktorý by pomohol drobným podnikateľom, drobným živnostníkom a ktorý by pomohol im pri vypĺňaní daňových priznaní alebo pri podnikaní. Musím povedať, že tento zákon keď zmeníme, tak uľahčí podnikateľom život veľmi významne. Zníži im stres počas marcového alebo júnového obdobia a umožní im venovať sa tomu, čomu naozaj venovať sa majú a nie rozmýšľať nad tým, ako vyplniť daňové priznania a behať po potvrdeniach svojim zamestnávateľom. Keď som rozmýšľala, čo sme už prijali alebo čo tento zákon, tento parlament, ako pomohol ľuďom, tak som našla práve opačné príklady, a to, ako sme podnikateľom znemožnili, alebo ako sme im nepomohli, a to je to, že sme prijali zákon, alebo vládna koalícia predložila zákon, ktorý podnikateľom berie práve peniaze z ich peňaženiek, a to je, zvýšili sme im odvody, znemožnili sme im prístup k verejným obstarávaniam, zvýšili sme minimálnu, alebo zaviedli sme minimálnu daň, ktorú musia platiť aj... (Prerušenie vystúpenia časomerom.)
Hrnčiar, Andrej, podpredseda NR SR (2017-04-05):
Ďakujem. Dávam slovo spravodajcovi, ktorého určil navrhnutý gestorský výbor pre vzdelávanie, vedu, mládež a šport, poslancovi Ľudovítovi Gogovi.
Žitňanská, Lucia, podpredsedníčka vlády a ministerka spravodlivosti SR (2018-03-13):
Ďakujem pekne, pani predsedajúca. Vážené dámy, vážení páni, predkladám na rokovanie Národnej rady návrh zákona, ktorým sa mení a dopĺňa Trestný zákon. Ide o návrh, ktorý bol vypracovaný na základe viacerých uznesení vlády, ktoré nám ukladajú transponovať smernice. Konkrétne sa návrhom zákona vykonáva úplná transpozícia smerníc Európskeho parlamentu a Rady tak, ako sú špecifikované okrem iného aj v dĺžke zlučiteľnosti, pričom najväčšie zmeny prináša najmä transpozícia smernice o boji proti terorizmu. Okrem uvedenej smernice sa návrhom zákona transponuje aj smernica o procesných zárukách pre deti, ktoré sú podozrivými alebo obvinenými osobami v trestnom konaní, a smernica o právnej pomoci pre podozrivé a obvinené osoby v trestnom konaní a pre vyžiadané osoby v konaní o európskom zatykači. Súčasne sa návrhom zákona vykonáva úplná implementácia dodatkového protokolu k Dohovoru Rady Európy o predchádzaní terorizmu, pričom zároveň dochádza k zapracovaniu odporúčaní výboru expertov Rady Európy hodnotiacich opatrenia proti praniu špinavých peňazí a financovaniu terorizmu a medzinárodnej medzivládnej organizácii Finančného akčného výboru. Návrh zákona v trestnoprávnej rovine kompletne upravuje problematiku boja proti terorizmu vrátane financovania terorizmu a zohľadňuje všetky medzinárodnoprávne záväzky Slovenskej republiky v tejto oblasti. Východiskovou skutkovou podstatou je skutková podstata trestného činu teroristického útoku podľa § 419 Trestného zákona. Za obsahovo nadväzujúce skutkové podstaty na uvedenú východiskovú skutkovú podstatu sa považuje skutková podstata upravujúca trestný čin niektorých foriem účasti na terorizme, skutková podstata upravujúca trestný čin financovania terorizmu, skutková podstata upravujúca trestný čin cestovania na účel terorizmu. Návrh zákona bol vypracovaný v spolupráci s dotknutými štátnymi orgánmi, Generálnou prokuratúrou a ministerstvom vnútra a je výsledkom odbornej diskusie expertov týchto orgánov. Účinnosť predkladanej právnej úpravy sa navrhuje od 1. júla 2018 okrem bodu 2, 4, ktorý nadobúda účinnosť 1. júna 2019 z dôvodu zohľadnenia potrebného časového rámca na zabezpečenie materiálnych požiadaviek, ktoré sú nevyhnutné pre aplikáciu navrhovaného ustanovenia. Ďakujem veľmi pekne.
Zmajkovičová, Renáta, podpredsedníčka NR SR (2013-09-10):
Pán poslanec Mičovský.
Blaha, Ľuboš, poslanec NR SR (2024-04-17):
Pán poslanec Juraj Krúpa.
Hrnčiar, Andrej, podpredseda NR SR (2019-05-16):
Pán poslanec, doplňujúca otázka. Akurát ju tak stihnete položiť.
Kollár, Boris, predseda NR SR (2023-06-21):
OK, poďme ďalej. Pán poslanec Vetrák s faktickou.
Sulík, Richard, predseda NR SR (2011-03-30):
Pán poslanec Brocka.
Kollár, Boris, predseda NR SR (2021-07-23):
Ďalej vystúpi pán poslanec Čekovský.
Vaľová, Jana, poslankyňa NR SR (2012-05-03):
Ďakujem veľmi pekne. Pán poslanec Brocka, povedali ste, ak si občan odloží čo len jedno euro, že je to veľmi dobré. Ja sa vás potom spýtam, prečo tých občanov, ktorí si sporili v treťom pilieri, prečo ste tento tretí pilier znefunkčnili, keď tam si občania rovnako sporili a rovnako si tam ukladali úspory a boli zodpovední za svoje dôchodky? Spomínali ste aj poľský model. Ja si myslím, že sme boli na výbore, a myslím si, že sme na túto tému možno sa vyrozprávali niekoľko hodín, a pán minister vám jasne vysvetlil, že poľský model je úplne iný, ako je náš model, kde bola kampaň vedená tak, že 30-roční ľudia vstupujú do druhého piliera z toho dôvodu, že sú mladí a majú si čas nasporiť na dôchodky. Ľudia od 30 do 50 rokov idú podľa príjmov a ľudia nad 50 rokov, je ich tam veľmi málo. Čo znamená, že ak niekto robí to isté, neznamená to, že robí to isté, a skutočne ani jedna krajina, ktorá zaviedla druhý pilier, nemá tak vysoko nastavené sporenie. Vy si nemyslíte, že práve tým, že ste odobrali Sociálnej poisťovni toľké peniaze, že ste ohrozili práve dôchodky našich rodičov momentálne? Alebo tých ľudí, ktorí tuná pracovali pre túto spoločnosť? Ja beriem aj budúcnosť, ale myslím si, že sú to spojené nádoby a budúcnosť musíme konfrontovať aj s prítomnosťou. A ešte jednu vec ste povedali tak veľmi pekne, že dobré veci múdra spoločnosť ocení. Myslím si, že programové vyhlásenie na nasledujúce roky vašej vlády v roku 2010 – 2012 a programové vyhlásenie následné kroky Ficovej vlády, poviem to, roku 2006 – 2012 spoločnosť múdro ocenila. A verím, že spoločnosť to nie sme iba my poslanci v tejto sále, ale sú to hlavne vnímaví a rozmýšľajúci občania a verím, že opäť nám vystavia známku, a myslím, že aj z tej známky, čo nám už vystavili, treba sa poučiť a treba rozmýšľať, čo teda je dobré pre občana a čo nie je. Ďakujem.
P. Hrušovský, predseda NR SR: (2004-12-02):
(Hlasovanie.) 134 prítomných, 98 za návrh, 25 proti, 6 sa zdržalo, 5 nehlasovalo. Národná rada Slovenskej republiky zvolila členov Dozornej rady Úradu pre dohľad nad zdravotnou starostlivosťou. Ďakujem pánovi poslancovi Ivančovi. A poprosím teraz pani poslankyňu Rusnákovú, aby z poverenia Výboru pre vzdelanie, vedu, šport a mládež, kultúru a médiá uvádzala hlasovanie k prerokúvanému vládnemu návrhu zákona o uznávaní odborných kvalifikácií a o doplnení zákona o správnych poplatkoch, ktorý prerokúvame ako tlač 888, pod poradovým č. 33 programu 33. schôdze. Pani poslankyňa Rusnáková. Pán minister Zajac. (Hlasovanie o vládnom návrhu zákona, ktorým sa mení a dopĺňa zákon č. 477/2002 Z. z. o uznávaní odborných kvalifikácií a o doplnení zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov v znení zákona č. 445/2003 Z. z. a o zmene a doplnení niektorých zákonov , tlač 888.) E. Rusnáková, poslankyňa: Vážený pán predseda, vážené kolegyne, kolegovia, prednášam návrh na spôsob hlasovania. V rozprave vystúpili dvaja poslanci s pozmeňujúcimi návrhmi. Spoločná správa – gestorský výbor odporúča hlasovať takto: spoločne o bodoch 1 až 5, 7 až 12, 14 až 27, 29 až 32 a tieto body spoločnej správy schváliť.
V. Veteška, podpredseda NR SR: (2007-10-16):
Slovo má pán spravodajca, pán poslanec Richter.
Laurenčík, Milan, podpredseda NR SR (2021-09-22):
Pán poslanec Miroslav Žiak má faktickú poznámku.
Grendel, Gábor, podpredseda NR SR (2020-12-03):
Teraz vás prosím, aby ste oznámili výsledok tajného hlasovania o návrhu na voľbu predsedu výboru pre ľudské práva a národnostné menšiny.
Mičovský, Ján, poslanec NR SR (2013-12-11):
Ďakujem za slovo, vážená pani podpredsedníčka Národnej rady. Ďakujem pekne za tie všetky pripomienky. Ja si ich vážim a do istej miery vlastne ste si aj navzájom tak odpovedali. Pán poslanec Blaha, fajn, ja tvrdím, že každý z nás si prečíta to, čo možno považuje za dôležité, a mali by sme čítať aj to, čo možno dôležité až tak nie je. Vy ste pripomenuli, že je to dobré čítanie. A ja vám pripomínam, že, áno, veta o tom obnovení funkčnosti ekonomických hraníc štátov znamená predovšetkým obnoviť dôstojnosť človeka, teda veta filozofa, aby som to teraz povedal správne, Sweickarta (Reakcia z pléna.), správne je to teraz povedané, ďakujem, je veta veľmi dôležitá a je to aj odpoveď pre pána poslanca Lebockého na otázku, o čom to Mičovský rozprával tú hodinu. To sú veci, ktoré majú priamy dopad na ekonomiku štátu. Obnovme dôstojnosť človeka. O čom som hovoril? O tej dôstojnosti, o tom, že práve filozofické slová treba premeniť na konkrétne politické činy. Nestačí čítať takéto knižky, treba sa aj podľa nich správať. Takže to sa mi teda páči. Vy dvaja nie so mnou, ale navzájom sa o tom porozprávajte v klube. A možno tak prídete k nejakému riešeniu, že moja hodinová rozprava nebola úplne zbytočná. A, pani poslankyňa Hufková, no to teda poslanci majú akosi nechať pána ministra, nech teda čokoľvek urobí, akože máme ho nechať? Veď ja som ho skutočne nechcel v žiadnom prípade osobne nejakým spôsobom napadnúť. Ak to tak vyznelo, tak sa aj teraz ešte ospravedlním. Ja som len poukázal na to, že niektoré veci sa mu nemali stať, z hľadiska odborného, z hľadiska politického a možno aj z hľadiska ľudského, keď som ten Ulič zdôrazňoval. Naozaj si myslím, že debata je o tom, aby sme si povedali, čo sa nám pozdáva nesprávne. Ja som sa nesnažil tu hromadiť čísla. To znamená, že sa ospravedlňujem, že tých čísiel bolo málo. Ja som poukázal na to, čo mi doteraz v trojdňovej rozprave chýbalo, na to, že sú tu hodnoty, ktoré majú priamy dopad na štátny rozpočet a ktoré by sme mali viacej vnímať. Ďakujem.
Kollár, Boris, predseda NR SR (2020-09-22):
Ďakujem pekne. Prerušujem schôdzu do 14.00 hod. (Ruch v sále a zaznievanie gongu.) Prosím vás pekne, vážení poslanci, poslankyne, ešte nám neodchádzajte. Keďže sme odhlasovali v prvom čítaní vládny návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínia... termínu jeho prerokovania v druhom čítaní. Navrhujem, aby sme tieto, aby sme tento vládny návrh zákona č. 249 prerokovali dnes po bode 58, ktorým je správa o stave a vývoji finančného trhu. Je všeobecný súhlas? (Súhlasná reakcia pléna.) Ďakujem. Konštatujem, že sme určili termín prerokovania tohto návrhu zákona. Zároveň chcem požiadať predsedov príslušných výborov, aby zvolali schôdze, ktoré... To už sa udialo. Ďakujem velice pekne a všetkým prajem dobrú chuť. (Prerušenie rokovania o 12.01 hodine.) (Pokračovanie rokovania o 14.00 hodine.)
B. Bugár, podpredseda NR SR: (2003-09-18):
Pán navrhovateľ, nech sa páči, môžete sa vyjadriť k rozprave.
Hlinka, Jozef, poslanec NR SR (2021-03-16):
Ďakujem, pán predsedajúci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Jurčík, Ľudovít, poslanec NR SR (2010-10-19):
Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Pán predsedajúci, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky. (Ruch v sále.) Aha, pardon. Dajte, prosím, hlasovať.
Žiga, Peter, podpredseda NR SR (2024-09-17):
Vážené pani poslankyne, vážení páni poslanci, budeme pokračovať v rokovaní. Prosím povereného overovateľa, aby oznámil výsledky tajného hlasovania o návrhu na voľbu predsedu Osobitného kontrolného výboru na kontrolu činnosti Slovenskej informačnej služby.